

**Prinsipprogram**

Prinsipprogram for 1. september 2019 - 31. august 2021, vedtatt av Landsrådet 24. april 2019.

Prinsipprogrammet angir Overlegeforeningens prioriterte målsettinger.

Overlegeforeningens overordnede målsetting er å ivareta og styrke medlemmenes arbeidsvilkår. Det er en gjensidig avhengighet mellom medlemmenes arbeidsvilkår, utviklingen i spesialisthelsetjenesten og en best mulig ivaretakelse av pasientenes behov.

**Organisering av spesialisthelsetjenesten i sykehus**

• Spesialisthelsetjenesten må organiseres slik at pasientenes behov for god diagnostikk og behandling og befolkningens helse ivaretas.

• Sykehusene må utvikles og ledes med forankring i medisinskfaglig kompetanse, hvor pasientsikkerhet, arbeid med kvalitet i pasientbehandlingen, fagutvikling, forskning og innovasjon må inngå i driften og være ledelsesforankret på alle nivåer i helsetjenesten.

• Sykehusene må sikres tilfredsstillende rammebetingelser for å kunne utføre alle sine lovpålagte oppgaver - medisinsk diagnostikk og behandling, utdanning, forskning og pasientopplæring.

• Medisinsk ledelse må ivaretas av lege som er spesialist i relevant fagområde.

**Etikk**

• Overleger skal holde høy yrkesetisk standard i samsvar med Legeforeningens etiske regler.

• Etiske problemstillinger bør være sentrale i all videre- og etterutdanning.

• Foreningen skal bidra i arbeidet med å utjevne forskjeller i helse både nasjonalt og internasjonalt.

**Lønns- og arbeidsvilkår**

• Ansattes medbestemmelse og involvering må styrkes.

• Vernehensyn må ivaretas ved kollektive arbeidstidsordninger.

• Det må utvikles konkrete livsfase- og seniorpolitiske løsninger i sykehusene.

• Alle sykehusleger må sikres god lønnsutvikling og ha rett til etterutdanning og kompetanseutvikling.

• Legers rettsstilling ved skader og feilbehandling må styrkes.

• Like vilkår skal sikres uavhengig av kjønn, alder, etnisitet eller religiøs tilhørighet.

• Arbeidsmiljøet, åpenhetskulturen og ytringsfriheten i sykehusene må bedres.

• Alle ansatte må sikres et arbeidsmiljø uten trakassering, verken av seksuell eller annen karakter.

**Arbeidsprogram**

Arbeidsprogram for 1. september 2019- 31. august 2021, vedtatt av Landsrådet 24. april 2019. Overlegeforeningens prinsipp-program skal være førende for foreningens arbeid i perioden.

Overlegeforeningen skal utøve innflytelse på alle arenaer i Legeforeningen der viktige avgjørelser tas, og medlemmene må delta aktivt i styrer og utvalg innad i Legeforeningen og i det utadrettede arbeidet.Foreningens styre skal ha løpende kontakt med alle tillitsvalgte, både regionalt og lokalt.

***Of vil arbeide for* *en bedre organisering og ledelse av spesialisthelsetjenesten ved:***

• At medisinskfaglige hensyn blir styrende i helsetjenesten.

• En bedre tilrettelegging for legenes fagutøvelse.

• Å rekruttere lege-ledere og bidra til gode rammevilkår for denne gruppen.

• At leger gis rammevilkår som gjør det mulig å utføre alle sine lovpålagte oppgaver innenfor arbeidstiden.

• En stillingsstruktur som legger grunnlag for forskning og fagutvikling og som sikrer læringsmiljøet for spesialister, leger i utdanningsstillinger, og medisinstudenter.

• At det opprettes forskerstillinger i hel- eller deltid for leger i alle sykehus, og at sykehusene legger til rette økonomisk for rekruttering til disse.

• At det etableres faglige nettverk mellom sykehusene som støtter opp om gode behandlingsforløp og kompetanseoverføring.

• At samarbeidet mellom sykehusene, avtalespesialistene, primærhelsetjenesten og universitetene utvikles og styrkes.

• Å arbeide for god kvalitet i spesialistutdanningen og å sikre Legeforeningens forskriftsfestede oppgaver.

• Å arbeide for andre måter å organisere sykehusene på enn dagens foretaksmodell, slik at den politiske forankringen styrkes, jf. Legeforeningens landsstyrevedtak fra 2017.

• Å arbeide for at bevilgningsnivået til spesialisthelsetjenesten muliggjør en god utvikling av tjenestene.

• Å arbeide for å styrke kompetansen på helseteknologi og innovasjon.

***Of vil arbeide for å styrke lønns- og arbeidsvilkår ved:***

• Å bedre de tillitsvalgtes arbeidsforhold.

• Skolering av tillitsvalgte og foreningens styremedlemmer.

• At det opprettes forskerlegestillinger som avlønnes tilsvarende klinisk virksomhet.

• At legenes status som dagarbeidere opprettholdes slik at ubekvem arbeidstid begrenses.

• At det utvikles en mediestrategi og tilbys kurs i mediehåndtering.

• At samarbeidet med andre fagforeninger utvikles og styrkes.